# Mellomlager

Lauri Watts
Bjørn Steensrud

    bjornst@skogkatt.homelinux.org

Oversetter
2009-11-20
&kde; 4.4
KDE Systeminnstillinger Konqueror Mellomlager

Med denne modulen kan du styre størrelsen av mellomlagermappa som &konqueror; bruker. Merk at hver brukerkonto på maskinen din har sin egen mellomlagermappe, og denne mappa deles ikke med andre vevlesere som f.eks. &Netscape;

&konqueror; kan kjapt laste inn sider lokalt neste gang du besøker en side som er lagret i mellomlageret. Det er bare nødvendig å friske opp innholdet fra det opprinnelige nettstedet hvis det har endret seg siden sist, eller hvis du trykker på oppfriskingsknappen i &konqueror;.

Hvis du virkelig ikke vil ha lokal lagring av noen vevsider du besøker, så kan du slå av &konqueror;s mellomlager ved å ta vekk krysset i ruta merket Bruk mellomlager.

Her kan du stille inn hvor aggressivt &konqueror; skal oppdatere mellomlageret. Hold lageret oppdatert betyr at &konqueror; vil se i mellomlageret etter alle objekter, henter dem fra nettet hvis de ikke finnes der, og så vise elementet fra mellomlageret. Bruk mellomlager hvis mulig betyr at &konqueror; vil forsøke mellomlageret, og hvis objektet ikke finnes der, blir det hentet fra nettet for direkte visning. Arbeid frakoblet betyr at &konqueror; vil forsøke mellomlageret og ikke gjøre noe forsøk på å hente objektet fra nettet dersom det ikke finnes i mellomlageret.

Du kan styre størrelsen på mellomlageret ved å oppgi et tall i tekstvinduet merket Mellomlagerstørrelse. Dette er gjennomsnittlig størrelse i kilobyte som mellomlagermappa har lov til å bruke. Når mellomlageret blir for stort vil &konqueror; slette gamle filer for å redusere størrelsen på mellomlagermappa.

Imidlertid er dette bare et gjennomsnitt, og i løpet av en nett-økt kan mellomlageret bli betydelig større.

Du kan bruke Tøm mellomlager-knappen til å tømme mellomlageret når som helst.